CELEX: 32015R2081
Language: et
Date: 2015-11-18 00:00:00
Title: Komisjoni rakendusmäärus (EL) 2015/2081, 18. november 2015, millega avatakse Ukrainast pärit teatavate teraviljade impordi tariifikvoodid ja sätestatakse nende haldamine

19.11.2015   
            
            
               ET
            
            
               Euroopa Liidu Teataja
            
            
               L 302/81
            
         KOMISJONI RAKENDUSMÄÄRUS (EL) 2015/2081,
   18. november 2015,
   millega avatakse Ukrainast pärit teatavate teraviljade impordi tariifikvoodid ja sätestatakse nende haldamine
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 187 punkte a ja c,
   ning arvestades järgmist:
   
               (1)
            
            
               Oma otsusega 2014/668/EL (2) otsustas nõukogu ühelt poolt Euroopa Liidu ja selle liikmesriikide ning teiselt poolt Ukraina vahelisele assotsieerimislepingule Euroopa Liidu nimel alla kirjutada ja seda ajutiselt kohaldada. Lepingu IV jaotisega on ette nähtud Ukrainast pärit kaupadele kehtestatud tollimaksude vähendamine või kaotamine vastavalt kõnealuse lepingu I-A lisale. Kõnealuse lepingu I-A lisaga on eelkõige ette nähtud teatavate teraviljade liitu importimise tariifikvootide avamine. Lepingu IV jaotist ja I-A lisa hakatakse ajutiselt kohaldama alates 1. jaanuarist 2016.
            
         
               (2)
            
            
               Seetõttu oleks vaja avada teraviljade impordi tariifikvoodid alates aastast 2016. Samuti oleks vaja, et teatavaid tariifikvoote haldaks komisjon määruse (EL) nr 1308/2013 artikli 184 lõike 2 punktis b osutatud meetodil.
            
         
               (3)
            
            
               Ukrainast pärit ja kõnealuste tariifikvootidega hõlmatud teraviljade impordi korrapärasuse tagamiseks ning spekulatsioonide vältimiseks tuleks importi korraldada impordilitsentside väljaandmise alusel. Seetõttu tuleks kohaldada komisjoni määrusi (EÜ) nr 1301/2006, (3) (EÜ) nr 1342/2003 (4) ja (EÜ) nr 376/2008, (5) ilma et see piiraks käesoleva määrusega ette nähtud erandite kohaldamist.
            
         
               (4)
            
            
               Nende kvootide nõuetekohase haldamise tagamiseks tuleks kehtestada impordilitsentsitaotluste esitamise tähtajad ning määrata kindlaks taotlustel ja litsentsidel esitatav teave.
            
         
               (5)
            
            
               Haldustõhususe huvides peaksid liikmesriigid kasutama komisjoni teavitamiseks komisjoni määrusega (EÜ) nr 792/2009 (6) ette nähtud infosüsteeme.
            
         
               (6)
            
            
               Komisjoni rakendusmäärusega (EL) nr 1006/2011 (7) on nõukogu määruse (EMÜ) nr 2658/87 (8) I lisas loetletud teraviljade CN-koodid asendatud uute koodidega, mis erinevad assotsieerimislepingus osutatud koodidest. Seega oleks käesoleva määruse I lisas vaja osutada uutele CN-koodidele.
            
         
               (7)
            
            
               Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Kvootide avamine ja nende haldamine
   1.   Käesoleva määruse lisas esitatud teatavate Ukrainast pärit toodete impordi tariifikvoodid avatakse aastapõhiselt alates 2016. aastast ajavahemikuks 1. jaanuarist kuni 31. detsembrini.
   2.   Lõikes 1 osutatud tariifikvootide raames maksustatakse importi määraga 0 eurot tonni kohta.
   3.   Lõikes 1 osutatud tariifikvoote hallatakse määruse (EL) nr 1308/2013 artikli 184 lõike 2 punktis b osutatud meetodil.
   4.   Kui käesolevas määruses ei ole sätestatud teisiti, kohaldatakse määruseid (EÜ) nr 376/2008, (EÜ) nr 1301/2006 ja (EÜ) nr 1342/2003.
   Artikkel 2
   Impordilitsentside taotlemine ja väljaandmine
   1.   Erandina määruse (EÜ) nr 1301/2006 artikli 6 lõikest 1 ei tohi taotleja esitada ühe nädala jooksul ühe ja sama järjekorranumbriga kvoodi kohta rohkem kui ühe impordilitsentsitaotluse. Kui sama huvitatud isik esitab rohkem kui ühe taotluse, ei võeta temalt vastu ühtki taotlust ning taotluste esitamisel antud tagatised jäetakse asjaomase liikmesriigi tuludesse.
   Impordilitsentsi taotlused esitatakse liikmesriikide pädevatele asutustele igal nädalal hiljemalt reedel kell 13.00 Brüsseli aja järgi.
   Impordilitsentsi iga taotluse puhul viidatakse ühele järjekorranumbrile. See võib hõlmata mitu toodet. Toodete ja nende CN-koodide määratlemisele on vastavalt osutatud litsentsitaotluse ja litsentsi lahtrites 15 ja 16.
   2.   Igal impordilitsentsi taotlusel ja igal impordilitsentsil on märgitud iga CN-koodi puhul kogus kilogrammides ilma kümnendkohata. Märgitud koguste summa ei tohi olla suurem kui asjaomase kvoodi üldkogus.
   3.   Impordilitsentsid antakse välja neljandal tööpäeval pärast artikli 4 lõikes 1 sätestatud tähtaega impordilitsentside taotluste kohta teate edastamist.
   4.   Impordilitsentsi taotlusele ja impordilitsentsile kantakse lahtrisse 8 riigi nimi „Ukraina” ning tehakse rist lahtrisse „jah”. Litsentsid kehtivad üksnes Ukrainast pärit kaupade kohta.
   Artikkel 3
   Impordilitsentside kehtivus
   Vastavalt määruse (EÜ) nr 376/2008 artikli 22 lõikele 2 arvestatakse impordilitsentsi kehtivusaega alates tegelikust litsentsi väljaandmise kuupäevast kuni väljastamise päevale järgneva teise kuu lõpuni.
   Artikkel 4
   Teavitamine
   1.   Impordilitsentsitaotluste esitamise nädalale järgneval esmaspäeval hiljemalt kell 18.00 (Brüsseli aja järgi) edastavad liikmesriigid komisjonile teabe, milles on esitatud iga taotlus järjekorranumbrite kaupa, viitega toote päritolule ja taotletavale kogusele CN-koodide kaupa, sealhulgas tühiteated. Teade koostatakse kooskõlas määrusega (EÜ) nr 792/2009.
   2.   Impordilitsentside väljaandmise päeval edastavad liikmesriigid komisjonile elektrooniliselt teabe väljaantud litsentside kohta, nagu on osutatud määruse (EÜ) nr 1301/2006 artikli 11 lõike 1 punktis b, sealhulgas väljaantud impordilitsentsidega hõlmatud üldkoguste kohta CN-koodide kaupa.
   Artikkel 5
   Jõustumine
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. november 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 347, 20.12.2013, lk 671.
   
      (2)  Nõukogu otsus 2014/668/EL, 23. juuni 2014, ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Ukraina vahelise assotsieerimislepingu Euroopa Liidu nimel allkirjastamise ja ajutise kohaldamise kohta selle III jaotise (välja arvatud sätted teise lepinguosalise territooriumil seaduslikult töötavate kolmandate riikide kodanike kohtlemise kohta) ning IV, V, VI ja VII jaotise ning seotud lisade ja protokollide osas (ELT L 278, 20.9.2014, lk 1).
   
      (3)  Komisjoni määrus (EÜ) nr 1301/2006, 31. august 2006, millega kehtestatakse ühised eeskirjad, et hallata põllumajandussaaduste ja -toodete imporditariifikvoote, mille suhtes kohaldatakse impordilitsentside süsteemi (ELT L 238, 1.9.2006, lk 13).
   
      (4)  Komisjoni määrus (EÜ) nr 1342/2003, 28. juuli 2003, millega sätestatakse teravilja ja riisi impordi- ja ekspordilitsentside süsteemi kohaldamise üksikasjalikud erieeskirjad (ELT L 189, 29.7.2003, lk 12).
   
      (5)  Komisjoni määrus (EÜ) nr 376/2008, 23. aprill 2008, millega sätestatakse põllumajandussaaduste ja -toodete impordi- ja ekspordilitsentside ning eelkinnitussertifikaatide süsteemi kohaldamise ühised üksikasjalikud eeskirjad (ELT L 114, 26.4.2008, lk 3).
   
      (6)  Komisjoni määrus (EÜ) nr 792/2009, 31. august 2009, milles sätestatakse üksikasjalikud eeskirjad turgude ühise korralduse rakendamist, otsemaksete režiimi, põllumajandustoodete müügiedendamist ning äärepoolseimates piirkondades ja väiksematel Egeuse mere saartel kohaldatavat korda käsitlevate teabe ja dokumentide esitamiseks liikmesriikidelt komisjonile (ELT L 228, 1.9.2009, lk 3).
   
      (7)  Komisjoni rakendusmäärus (EL) nr 1006/2011, 27. september 2011, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa (ELT L 282, 28.10.2011, lk 1).
   
      (8)  Nõukogu määrus (EMÜ) nr 2658/87, 23. juuli 1987, tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
   
      LISA
      Kaupade kombineeritud nomenklatuuri klassifitseerimise üldreeglitest olenemata tuleb toote kirjeldust käsitada üksnes selgitusena, sest sooduskorra kohaldatavus määratakse käesoleva lisa kohaldamisel kindlaks CN-koodi alusel. Kui CN-koodile eelneb „ex”, on sooduskohtlemise kohaldamine määratud kindlaks CN-koodi ja toote määratluse alusel.
      
                  Jrk-nr
               
               
                  CN-kood
               
               
                  Toodete kirjeldus
               
               
                  Hooaeg
               
               
                  Kogus tonnides
               
            
                  09.4306
               
               
                  1001 99 (00)
               
               
                  Speltanisu, harilik nisu ja meslin, v.a seemneks
               
               
                  Aasta 2016
                  Aasta 2017
                  Aasta 2018
                  Aasta 2019
                  Aasta 2020
                  Aasta 2021 ja sellele järgnevad aastad
               
               
                  950 000
                  960 000
                  970 000
                  980 000
                  990 000
                  1 000 000
               
            
                  1101 00 (15-90)
               
               
                  Püülijahu harilikust nisust ja speltanisust, meslinijahu
               
            
                  1102 90 (90)
               
               
                  Muust teraviljast kui nisust, meslinist, rukkist, maisist, kaerast ja riisist jahvatatud jahu
               
            
                  1103 11 (90)
               
               
                  Harilikust nisust ja speltanisust tangud ja lihtjahu
               
            
                  1103 20 (60)
               
               
                  Nisugraanulid
               
            
                  09.4307
               
               
                  1003 90 (00)
               
               
                  Oder, v.a seemneks
               
               
                  Aasta 2016
                  Aasta 2017
                  Aasta 2018
                  Aasta 2019
                  Aasta 2020
                  Aasta 2021 ja sellele järgnevad aastad
               
               
                  250 000
                  270 000
                  290 000
                  310 000
                  330 000
                  350 000
               
            
                  1102 90 (10)
               
               
                  Odrajahu
               
            
                  ex 1103 20 (25)
               
               
                  Odragraanulid
               
            
                  09.4308
               
               
                  1005 90 (00)
               
               
                  Mais, v.a seemneks
               
               
                  Aasta 2016
                  Aasta 2017
                  Aasta 2018
                  Aasta 2019
                  Aasta 2020
                  Aasta 2021 ja sellele järgnevad aastad
               
               
                  400 000
                  450 000
                  500 000
                  550 000
                  600 000
                  650 000
               
            
                  1102 20 (10-90)
               
               
                  Maisijahu
               
            
                  1103 13 (10-90)
               
               
                  Maisitangud ja lihtjahu
               
            
                  1103 20 (40)
               
               
                  Maisigraanulid
               
            
                  1104 23 (40-98)
               
               
                  Töödeldud maisiterad